open-index/open-wikipedia-markdown huggingface dataset:
Samuel Krajčík

**Samuel Krajčík** (Krajtsik) (* 26. november 1849, Krupina – † ??) bol maďarský pedagóg slovenského pôvodu.

## Rodina
* otec: Samuel Krajčík
* matka: Eleonóra rod. Korbéliová 

## Životopis
Študoval na gymnáziu v Krupine, v Banskej Bystrici a v Banskej Štiavnici, na učiteľskom ústave v Ostrihome. V roku 1871 získal učiteľský diplom, v roku 1881 aj pre nápravné ústavy. Od roku 1871 učiteľ, od roku 1891 riaditeľ krajinskej polepšovne v Cluji a v Stoličnom Belehrade. Autor kníh, štúdií a článkov, najmä o delikvencii mladistvých a o nápravných ústavoch.

## Dielo
* *A gyermekvédelem Oroszországban*, Budapešť, 1891 (Dostupné online)
* *A javítóintézetekre és az ifjukori bűnösökre*, Budapešť, 1897

## Literatúra
* Slovenský biografický slovník

## Externé odkazy
* 

Kategória:Maďarskí pedagógovia
Kategória:Narodenia v 1849
Kategória:Osobnosti z Krupiny
Juraj Krajčovič

**Juraj Krajčovič** (* 24. marec 1898, Bošáca – † 19. február 1945, Melk) bol slovenský banský inžinier, pedagóg.

jeho otec bol Ján Krajčovič a matka Berta rod. Timková.

## Životopis
Študoval na gymnáziu v Trenčíne, 1923 absolvoval Vysokú školu banskú v Příbrami. Od 1923 učiteľ na Vyššej priemyselnej škole strojníckej v Košiciach, od 1939 riaditeľ Štátnej priemyselnej školy v Banskej Bystrici. Odporca klérofašistického režimu, počas SNP dal budovu školy k dispozícii Povereníctvu školstva a národnej osvety, po prechode SNP do hôr sa usiloval zachrániť zbierky školy. Nacistickými bezpečnostnými orgánmi zatknutý, väznený v Banskej Bystrici, od decembra 1944 v Bratislave, zahynul pri nálete amerických lietadiel na transport väzňov do koncentračného tábora v Mauthausene.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Slovenskí banskí inžinieri
Kategória:Slovenskí stredoškolskí pedagógovia
Kategória:Osobnosti z Bošáce
Jozef Krakowitzer

**Jozef Krakowitzer** (*  1731, Česko  † 11. apríl 1811, Hlohovec) bol rímskokatolícky kňaz, jezuita, pedagóg a technik.

## Životopis
V roku 1758 vstúpil do jezuitskej rehole v Trenčíne. Filozofiu študoval v Linzi, teológiu v Košiciach (1764-1767) a v Banskej Bystrici (1768). V roku 1761-1762 pôsobil ako profesor na gymnáziu v Banskej Bystrici (1763) a v Banskej Štiavnici, neskôr ako kazateľ v Levoči (1769) a v Španej Doline (1770-1773). Po rozpustení rehole bol kňazom ostrihomskej diecézy, kaplánom v Liptovskom Jáne (1778-1792), od roku 1803 v Hlohovci.

Zaoberal sa hydraulikou a vodohospodárstvom.

## Dielo
* *Getreide-Mühlen*, Bratislava, 1790
* *Abhandlung uber die Bestimmung der Gränzen in den Flussen*, Bratislava, 1791

## Literatúra
* Slovenský biografický slovník

## Externé odkazy
* 

Krakowitzer, Jozef
Krakowitzer, Jozef
Bohuš Králik

**Bohuš Králik**, celým menom **Jakub Bohumil Králik** (* 25. júl 1919, Staré Hory – † 3. december 1973, Košice, pochovaný v Starých Horách) bol slovenský herec.

## Rodina
* otec Ondrej Králik
* matka Anna rod. Boďová 

## Životopis
Pôvodne technický úradník, 1951-1962 člen Divadla SNP v Martine, 1962-1973 činohry Štátneho divadla v Košiciach. Od roku 1936 sa aktívne venoval ochotníckej činnosti v združení Detva a v divadelnom krúžku v podniku Bučina vo Zvolene. Roku 1951 ho  angažovali do profesionálneho divadla. Rozsiahli škálu hereckých výrazových prostriedkov uplatňoval s rovnakou pôsobivosťou vo vážnom i komediálnom repertoári. Rázovité ľudové postavy stvárňoval zriedkavo, jeho doménou boli záporné 
meštiacke typy. Vytvoril bohatú galériu výrazných, prevažne veľkých postáv.

## Literatúra
* *[[Slovenský biografický slovník]]*
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí ochotníci
Kategória:Osobnosti zo Starých Hôr
Ján Kožehuba

**Ján Kožehuba** (* 24. marec 1847, Banská Bystrica – Kremnička – † 20. apríl 1918, Blatnica) bol slovenský pedagóg a publicista.

## Rodina
* otec: Martin Kožehuba
* matka: Zuzana rod. Nandová
* manželka: Jana rod. Trnovská 

## Životopis
V roku 18541858 navštevoval ľudovú školu v Banskej Bystrici-Radvani a 18581863 študoval na evanjelickom gymnáziu v Banskej Bystrici. V tomto období na formovanie jeho osobnosti vplýval Andrej Sládkovič. V roku 1868 zložil učiteľskú skúšku v Dolnom Kubíne. Pracoval ako výpomocný učiteľ v Bátovciach a v Badíne, učiteľ v Jasenovej a v Blatnici.

Autor na svoju dobu moderných slovenských učebníc pre evanjelické národné školy, ktoré rozvíjali okrem rozumovej a pamäťovej aj citovú zložku žiakov. V učebniciach dejepisu kládol dôraz na slovenské a slovanské povedomie, v učebnicovej tvorbe sa zaoberal prírodopisom, počtami a slovenským jazykom. V publicistike venoval pozornosť problematike ľudových škôl a metodike vyučovania. Bol recenzent učebnicovej literatúry, prispieval do časopisov a kalendárov. Je aj autorom troch rozsiahlych oslavných básní na Andreja Sládkoviča, vyvíjal kultúrno-výchovnú a národnouvedomovaciu činnosť, organizoval ochotnícke divadlo: v Blatnici 19031913 jeho zásluhou pracovalo tzv. ochotnícke družstvo. V Jasenovej sa ako učiteľ Martina Kukučína pričinil o jeho ďalšie štúdiá. Člen výboru Spolku oravsko-turčianskych učiteľov.

## Dielo
* *Zemepis pre národnie školy*, Martin, 1872
* *Dejepis Uhorska pre národnie školy*, Martin, 1873
* *Počty v príkladoch pre elementárne školy*, Martin, 1879

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Osobnosti z Banskej Bystrice
Ivan Králik

**Ivan Králik** (* 28. november 1937, Banská Bystrica† 14. august 2009) bol slovenský publicista, scenárista a prekladateľ.

## Rodina
* otec: Štefan Králik 

## Životopis
Roku 1960 absolvoval štúdium ruskej a svetovej literatúry a jazykov na Lomonosovej univerzite v Moskve, roku 1970 PhDr. Roku 19601964 redaktor vydavateľstva Slovenský spisovateľ, 19641966 časopisu Revue svetovej literatúry, od 1966 Hlavný redaktor redakcie publicistiky a dokumentaristiky, od 1974 hlavný šéfredaktor redakcie literárne-dramatického vysielania Československej televízie v Bratislave. Člen medzinárodných porôt televíznych festivalov - Praha, Monte Carlo, Miláno, Bologna a i.

Autor teoretických prác o televíznej dramatickej tvorbe v časopise Televízní tvorba. Významne sa podieľal na rozvoji pôvodnej slovenskej televíznej dramatickej tvorby. vytvoril scenáre k televíznym filmom a inscenáciám na motívy divadelných hier Štefana Králika, scenár k televíznemu literárne-dokumentárnemu pásmu Z jasnopodpolianskych zápiskov (1983), na motívy prozaických diel scenár k televíznej inscenácii Svadba po imeretinsky (1978), Narodeniny (1981).

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí scenáristi
Kategória:Slovenskí prekladatelia
Kategória:Osobnosti z Banskej Bystrice
Tibor Králik (športovec)

**Tibor Králik** (*  1914, Banská Bystrica  † 3. jún 1998, Banská Bystrica) bol slovenský športovec a obchodník.

## Životopis
Majiteľ firmy na výrobu a predaj lyžiarskych voskov v Banskej Bystrici (30. roky 20. stor.). Lyžiar a tenista, reprezentant Slovenska v zjazde a behu na lyžiach (1928), spoluzakladateľ Tatranského pohára vo Vysokých Tatrách, priekopník akrobatického lyžovania na Slovensku. Pretekár SKI-klubu, neskôr Klubu slovenských turistov a lyžiarov v Banskej Bystrici (1934), člen širšieho kádra čs. reprezentantov, zaradených do príprav na Zimné olympijské hry v Garmisch-
Partenkirchene (1936). Účastník Bielej stopy SNP, organizátor a funkcionár tenisových a lyžiarskych klubov v Banskej Bystrici (od 40. rokov).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Kategória:Slovenskí lyžiari
Kategória:Narodenia v 1914
Kategória:Úmrtia v 1998
Rudolf Králik

**Rudolf Králik** (* 18. apríl 1893, Hronec – † 14. november 1944, Lomnistá dolina-Jasenské hole) bol slovenský robotník, protifašistický bojovník a funkcionár KSČ.

## Rodina
* otec Ján Králik
* matka Mária rod. Róthová 

## Životopis
Pomocný, potom odborný robotník v št. železiarňach v Podbrezovej. Člen Česko-slovenskej sociálne demokratickej strany robotníkov a jej odborov, 1920 spoluzakladateľ organizácie Robotníckej telovýchovnej jednoty v Podbrezovej, zakladajúci člen organizácie KSČ v Podbrezovej, člen jej OV v Brezne. Organizátor triednych bojov pracujúcich, 19321933 org. zjazdy horehronského ľudu, protiexekučné vzbury v Bacúchu a v Polomke. Účastník ilegálneho protifašistického hnutia, 1944 člen RNV, účastník  podbrezovskej konferencie závodných výborov a dôverníckych zborov v októbri 1944. Zahynul pri ústupe SNP do hôr.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Hronca
Kategória:Členovia Krajinského zastupiteľstva Slovenskej krajiny
Michal Králka (komunistický funkcionár)

**Michal Králka** (* 28. november 1888, Podbrezová-Lopej - † 25. júl 1939, Podbrezová-Lopej) bol  verejný činiteľ, funkcionár KSČ, robotník.

## Rodina
* otec Michal Králka (?-1917)
* matka Mária rod. Magánová
* syn Michal Králka (1919-1975) 

## Životopis
Vyučil sa za valciara v železiarňach v Podbrezovej, kde aj pracoval ako robotník. Ako vojak rakúsko-uhorskej armády padol do ruského zajatia. Skúsenosti zo sovietskeho Ruska uplatňoval po návrate na Slovensko v revolučnom hnutí, spoluzakladateľ straníckej organizácie v Lopeji, popredný predstaviteľ revolučného hnutia v podbrezovských železiarňach. Organizátor mzdových bojov , štrajkov, demonštrácií. Funkcionár miestnej a okresnej straníckej organizácie, člen obecného zastupiteľstva i podstarosta Lopeja. Za revolučnú činnosť perzekvovaný. V roku 1935-1938 senátor NZ na KSČ.

## Literatúra
* Slovenský biografický slovník

## Externé odkazy
* 

Kategória:Narodenia v 1888
Kategória:Úmrtia v 1939
Kategória:Politici KSČ
Kategória:Osobnosti z Podbrezovej
Kategória:Senátori Národného zhromaždenia (Česko-Slovensko, 1920 – 1939)
Oľga Králová-Mistríková

**Oľga Králová-Mistríková** (rod. Králová; * 24. jún 1939, Rudlová – † 25. január 1992, Banská Bystrica) bola slovenská lekárka – anestéziologička.

## Životopis
Študovala na Jedenásťročnej strednej škole (dnes Gymnázium Andreja Sládkoviča) v Banskej Bystrici, do roku 1962 na Lekárskej fakulte Univerzity Komenského v Bratislave. V roku 1975 absolvovala kurz z anestéziológie a resuscitácie, 1986 kurz org. a riad. zdravotníctva. Roku 1989 bola na študijnom pobyte v Pittsburghu. Prezidentka a viceprezidentka federálneho výboru Česko-Slovenského Červeného kríža (19901992), členka Horskej služby. Zakladateľka integrovaného záchranného systémy v Banskej Bystrici. Vedúca lekárka Stanice rýchlej zdravotníckej pomoci, prvá primárka prijímacieho oddelenia NsP FDR v Banskej Bystrici (19831992), podieľala sa na organizovaní prednemocničnej pomoci aj ako členka Horskej služby a Vodnej záchrannej služby. Iniciátorka založenia Leteckej záchrannej služby v Československu s prvými záchranárskymi heliportami v Prahe a Banskej Bystrici (1988). 

V roku 2015 bola nominovaná do Siene slávy a získala (in mempriam) ocenenie Zlaté krídla za celoživotné dielo.

## Referencie

## Literatúra
* *Kto bol kto v histórii Banskej Bystrice 12552000*

## Externé odkazy
* 

Kategória:Osobnosti z Banskej Bystrice
Kategória:Slovenskí anestéziológovia
Kategória:Absolventi Lekárskej fakulty Univerzity Komenského v Bratislave
Alexander Kraudy

**Alexander Kraudy** (Krauti) (*   Banská Bystrica - †  1679,, Slovensko) bol  zlatník.

Jeho syn Pavol Kraudy 

## Životopis
Zlatník v Banskej Bystrici (spomínaný 1651-1679). Za mešťana Banskej Bystrice prijatý (4. novembra 1651).

## Literatúra
* Kto bol kto v histórii Banskej Bystrice 12552000
* Zlatníctvo na Slovensku

## Externé odkazy
* 

Kraudy, Alexander
Kraudy, Alexander
Milan Kraus

**Milan Kraus** (* 20. august 1924, Tisovec – † 8. august 2006, Považská Bystrica) bol slovenský básnik, esejista a prekladateľ.

Pseudonym: Milan Rudolf (Rudo) Kraus

## Životopis
[thumb|200px|Hrob na [Národný cintorín|Národnom cintoríne v Martine]]

V roku 19351943 študoval na gymnáziách v Banskej Bystrici, Rimavskej Sobote a Tisovci, v rokoch 19431947 na Evanjelickej bohosloveckej fakulte v Bratislave. Pôsobil ako kaplán, administrátor, v rokoch 19501952 asistent na Evanjelickej bohosloveckej fakulte, v 19521974 redaktor a v 19741985 zástupca šéfredaktora vydavateľstva Slovenský spisovateľ v Bratislave.

Prvé verše pod dojmom vojnových udalostí publikoval od roku 1939 v novinách a časopisecky, jeho knižný básnický debut mal protivojnové zameranie. Svoju ďalšiu básnickú tvorbu rozšíril o intímnejšiu oblasť ľúbostnej, občianskej a prírodnej lyriky. Problematikou postavenia poézie a básnika v spoločnosti sa zaoberal v knihe esejí *Zábery* (1980). Ako vydavateľský redaktor a editor zostavil výbery, antológie a edície pôvodnej i prekladovej poézie. Ako prekladateľ pripravil výbery z  diela chorvátskeho básnika D. Tadijanovića, švédskej poetky E. Södergranovej a rumunského básnika M. Soresca, zo srbochorvátčiny preložil viacero rozhlasových hier.
Milan Kraus je i názov dokumentárneho filmu, ktorý v roku 1995 vyrobila STV Bratislava v rámci cyklu Portréty (scenár Jana Kassovicová, réžia Fedor Bartko).

## Dielo
* *Stromoradie ticha*, 1944
* *Vďaka a láska*, 1952
* *Lístok za listom*, 1955
* *Načatá pečať*, 1969
* *Priateľstvo s chvíľou*, 1974
* *Spevokol*, 1988
* *Vychádzky do pološera*, 1992
* *Trpezlivosť kvetov*, 1997
* *Ťažkosplavné more*, 1998

## Literatúra
* *[[Slovník slovenských spisovateľov 20. storočia]]*

## Referencie

## Externé odkazy
* 

Kategória:Slovenskí básnici
Kategória:Osobnosti z Tisovca
Kategória:Slovenskí evanjelickí kňazi
Teodor Karas

**Teodor Kraus** (od 1945 Karas) (*   Banská Bystrica) je architekt.

## Životopis
Pracoval ako mestský architekt na Technickom oddelení mesta Banská Bystrica (40. roky). Vypracoval a zverejnil regulačný plán Banskej Bystrice (1944). Emigroval do Austrálie (1949), odtiaľ poslal mestu materiál *Zatajená pravda o výstavbe môjho rodného mesta Banskej Bystrice od roku l935 do [[1949]]*.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1945
Kategória:Osobnosti z Banskej Bystrice
Kategória:Slovenskí architekti
Ivan Krčméry

**Ivan Krčméry** (* 28. november 1921, Martin – † 18. júl 1997, Bratislava) bol publicista a prekladateľ.

## Rodina
* otec Štefan Krčméry
* matka Hela rod. Karlovská
* sestra Jela vyd. Vrteľová

## Životopis
V roku 19341941 študoval na reálnom gymnáziu, 19411945 na Lekárskej fak. Slov. univerzity v Bratislave (nedokončil). V roku19481960 pracoval ako redaktor a prekladateľ Čs. tlačovej kancelárie v Bratislave a v Banskej Bystrici, 19611975  redaktor a reportér bratislavských periodík Svet socializmu, Technické noviny a Nové slovo, tlačový tajomník SAV, 19781982 zástupca šéfredaktora týždenníka Sloboda. V novinárskej a redakčnej práci uverejnil početné články a reportáže z  domova i zo zahraničia, pričom zvlášť sa sústredil na popularizáciu vedy a techniky. Ako prekladateľ z ruštiny, nemčiny a angličtiny, pretlmočil najmä beletristické, ale aj zábavné, náučné i publicistické diela svetových autorov.

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí publicisti
Kategória:Slovenskí prekladatelia
Kategória:Osobnosti z Martina
Atanázius Silvester Krčméry

**Atanázius Silvester Krčméry** (* 31. december 1850, Ružomberok – † 7. október 1877, Ružomberok) bol pedagóg.

## Rodina
* otec Karol Atanázius Krčméry
* matka Terézia rod. Ternovská
* brat Karol Krčméry 

## Životopis
R. 18561860 navštevoval ľud. školu, 18601865 študoval na gymnáziu v Ružomberku, 18631868 v Banskej Bystrici, 18681869, teológiu v Banskej Bystrici, 18691872 na univerzite v Budapešti. Roku 18721873 prof. gymnázia v Lučenci, 18731875  v Sátoraljaújhelyi, 18751876 na reálke v Nagykálló, 18761877 v Kremnici. Prívrženec Novej školy slov., uhorskými úradmi perzekvovaný za panslavizmus. Autor učebnice svetových dejín. Prispieval do Bobulových Slovenských novín a  do ročeniek gymnázií.

## Dielo
* Kto má byť vojakom..., Budapešť roku 1871

## Literatúra
* Slovenský biografický slovník

## Externé odkazy
* 
* Záznam o narodení a krste v matrike

Kategória:Slovenskí pedagógovia
Kategória:Osobnosti z Ružomberka
August Horislav Krčméry

**August Horislav Krčméry** (* 1. november 1822, Horná Mičiná† 9. marec 1891, Badín) bol slovenský evanjelický kňaz, náboženský publicista, kultúrno-osvetový pracovník. Publikoval aj pod pseudonymom **A. Pohronský**.

## Životopis
Narodil sa v rodine hornomičenského farára Jozefa Krčméry a jeho manželky Márie rod. Obrcianovej. Učil sa doma, od roku 1831 študoval na gymnáziu v Banskej Bystrici a v Gemeri, 18361838 na lýceu v Banskej Štiavnici, od 1838 v Bratislave. V roku 1844 skončil teológiu vo Wittenbergu. Spočiatku pôsobil ako vychovávateľ, 18441847 ako evanjelický kaplán v Tisovci, od 1848 vo Vrbici u M. M. Hodžu. Neskôr sa stal farárom v Liptovskom Mikuláši, 18551874 farárom v Hronseku a od roku 1874 v Badíne.

V časopisoch Slovenské pohľady (1881), Sokol, Pešťbudínske vedomosti a i. uverejňoval výchovné a cirkevné články, národopisné príspevky, správy o kultúrnom živote. S Jánom Kadavým vydal kalendár Živena, redigoval *Hlahol*, hudobnú prílohu Sokola.

Bol znalcom slovenskej ľudovej piesne, vyzýval hudobníkov k zbieraniu a upravovaniu ľudových piesní. Ako skladateľ zhudobnil texty viacerých slovenských obrodeneckých básnikov. Z týchto najlepšou je *Hojže Bože*, ktorá vznikla na text básne Andreja Sládkoviča *Pieseň*. Túto hymnickú pieseň neskôr Ján Levoslav Bella upravil pre mužský zbor.

S bratom Eugenom Krčmérym zostavil a vydal *Slovenský spoločenský spevník* (1871), do Kadavého zbierky *Slovenské spevy* (18801881) prispel 53 a do  Chrástekovho *Sborníka slovenských národných piesní* (1870) 17 ľudovými piesňami. Jeho piesne zohrali významnú úlohu v národnouvedomovacom procese najmä v období zvýšeného národnostného útlaku. Zložil aj niekoľko menších klavírnych skladieb spoločenského charakteru.

## Referencie


## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike
* 

Kategória:Osobnosti z Hornej Mičinej
Kategória:Slovenskí evanjelickí kňazi
Kategória:Slovenskí publicisti
Eugen Krčméry

**Eugen Krčméry** (* 23. február 1830, Horná Mičiná – † 11. september 1891, Martin) bol kníhkupec a vydavateľ.

## Rodina
* otec Jozef Krčméry
* brat August Horislav
* manželka Augusta rod. Grillusová 

## Životopis
Kníhkupectvu sa vyučil v Levoči a v Prahe. Roku 18561880 kníhkupec v Banskej Bystrici, 1863 kníhkupec a vydavateľ Matice slovenskej, potom úradník Sporiteľni v Martine. V Banskej Bystrici založil prvé slovenské kníhkupectvo, ktoré objednávalo a rozširovalo slovenské, slovanské a i. spisy po celom Slovensku i v zahraničí. Vydával knižné vydania a Letopis Matice slovenskej, 1871 s bratom A.H. Krčmérym zostavil *Slovenský spoločenský spevník*, 1861 vydal Sládkovičove *Spisy Básnické*, 1862 Chrástekov *Veniec národných piesní slovenských* a i. Podporovateľ slovenských kultúrnych podujatí, škôl, divadiel a pod.

## Literatúra
* Slovenský biografický slovník

## Externé odkazy
* 

Kategória:Slovenskí vydavatelia
Kategória:Osobnosti z Hornej Mičinej
Kategória:Slovenskí kníhkupci
Kategória:Pochovaní na Národnom cintoríne v Martine
Jozef Borivoj Krčméry

**Jozef Borivoj Krčméry** (* 8. december 1865, Badín – † 25. december 1925, Pittsburgh) bol slovenský publicista, notár, bankár a krajinský pracovník. Pseudonym: Plameň

## Rodina
* otec August Horislav Krčméry
* matka Emília rod. Grillusová
* brat Miloslav Krčméry
* manželka Gizela rod. Jazernická 

## Životopis
Navštevoval ľudovú školu v Badíne, 18781886 študoval na gymnáziu v Banskej Bystrici. V roku 18901893 notár v Liptove, 18931900 úradník rak.-uh. konzulátu v Pittsburghu, 19001925 redaktor na rozličných miestach USA, 1925 správca odd.  Bosákovej banky v Scrantove. 

Po príchode do USA člen, neskôr funkcionár Národného slovenského spolku, podporovateľ 1. čs. zahraničného odboja. Autor článkov o hospodárskych pomeroch na Slovensku. Spolupracovník literárneho mesačníka Maják v Pittsburghu, novín Sloboda v Chicagu a i.

## Dielo
* Ján Hus, muž boží..., Pittsburgh roku 1917

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 102 - evanjelická farnosť Hronsek; pokrstený ako Borivoj Jozef Štefan Krčméry

Kategória:Osobnosti z Badína
Kategória:Slovenskí publicisti
Kategória:Slovenskí notári
Kategória:Slovenskí bankári
Július Krčméry

**Július Krčméry** (* 4. február 1889, Zvolen – † 9. február 1968, Lovinobaňa) pochov.: Zvolen bol evanjelický kňaz a cirkevný hodnostár.

## Životopis
Jeho otec bol Karol Krčméry a matka Elena rod. Antolíková.

Navštevoval ľudovú školu vo Zvolene, študoval na gymnáziu v Banskej Bystrici (1899-1907), teológiu v Bratislave 1907- 1911), 1911 vysvätený za kňaza. Ev. kňaz v Roštári, v Kukovej, v Novom Klenovci, v Očovej a i., 1953-1958 v Košiciach,  zemplínsky konsenior, zvolenský konsenior a senior, 1953-1958 biskup vých. dištriktu. Autor článkov v Ev. posle spod Tatier. Funkcionár mierového hnutia evanjelický duchovenstva.

## Dielo
* Kázeň pri podporovničných službách ..., Martin roku 1930

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 27 - evanjelická farnosť Zvolen; pokrstený ako Gyula Sámuel Krcsméry
* 

Kategória:Slovenskí evanjelickí biskupi
Kategória:Osobnosti zo Zvolena
Kategória:Slovenskí evanjelickí kňazi
Kategória:Osobnosti Evanjelického kolégia v Prešove
Miloslav Krčméry

**Miloslav Krčméry** (* 14. máj 1860, Hronsek – † 4. november 1902, Jasenová) bol slovenský evanjelický kňaz, redaktor a hudobný skladateľ. Pseudonym: Benjamin.

## Životopis
Ľudovú školu navštevoval v Hronseku, 18711873 študoval na gymnáziu v Revúcej, 18731879 v Banskej Bystrici a v Banskej Štiavnici, 18791882 teológiu na evanjelickej teologickej akadémii v Bratislave a na univerzite v Lipsku, 1882 ordinovaný za kňaza. V rokoch 18821883 bol evanjelický kaplán v Badíne, v Aradáči a v Petrovci, v Hybiach, od roku 1887 kaplán a učiteľ, od 1889 farár v Mošovciach, od 1896 v Jasenovej. Priekopník poľnohospodárskej osvety na Orave. Funkcionár evanjelický cirkvi a náboženský spisovateľ, od 1894 spoluredaktor Stráže na Sione, tajomník Tranoscia. Skladateľ zborov a piesní na slová slovenských básnikov. Prispieval do časopisov ako aj do kalendárov.

## Dielo
* *Pamätník Tranovského spolku pre vnútornú misiu*, Ružomberok roku 1898
* *Správa o I. evanjelicko-luteránskej vnútromissiovej...konferencii...*Liptovský Mikuláš (1899)

## Rodina

## Referencie

Kategória:Slovenskí evanjelickí kňazi
Kategória:Slovenskí hudobní skladatelia
Kategória:Slovenskí redaktori
Kategória:Osobnosti z Hronseka
Ján Krčméry

**Ján Krčméry** (*   Slovensko) je evanjelický kňaz.

## Životopis
Farár pre všetky národnosti evanjelický obce (1816-1849). Senior Zvolenského seniorátu v Banskej Bystrici (1837-1849).

## Literatúra
* Kto bol kto v histórii Banskej Bystrice 12552000

## Externé odkazy
* 

Krčméry, Ján
Ladislav Krčméry

**Ladislav Krčméry** (*  1894, Dumbraveni - †  1970, Bratislava) bol hospodársky pracovník, elektrotechnik.

## Rodina
* otec Karol Krčméry (1859-1949) 

## Životopis
Riaditeľ zlúčených elektrárenských podnikov na Slovensku, Technický riaditeľ elektrárne v Banskej Bystrici (od  1926). Vládny komisár pre Obchodnú a priemyselnú komoru v Banskej Bystrici. Člen elektrotechnického zväzu ČSR, neskôr Slov. 
Člen správnych rád viacerých podnikov na Slovensku.

## Literatúra
* Kto bol kto v histórii Banskej Bystrice 12552000

## Externé odkazy
* 

Krčméry, Ladislav
Krčméry, Ladislav
Kategória:Slovenskí elektrotechnici
Oľga Krčméryová

**Oľga Krčméryová** (rod. Petényová) (* 17. august 1868, Budiná – † 24. december 1950, Bratislava) bola kultúrna pracovníčka.

## Rodina
Bola vydatá za Miloslava Krčméryho, syna Augusta Horislava Krčméryho.
Ich deti:
* Štefan Krčméry – ženatý s Helou Krčméry (rod. Karlovská)
* Oľga (manžel Viktor Sekey – vydavateľ Slovenských novín a Zorničky – detského časopisu v Budapešti a neskôr v Bratislave)
* Viera (manžel Andrej Mihal – vydavateľ Slováka v USA)
* Elena (manžel Miloš Smatek – hudobný skladateľ)
* MUDr. Milica Szoldová (manžel MUDr. Ladislav Szold – lekár) jedna z troch prvých slovenských lekárok
Vnúčatá:
* Jela Krčméry-Vrteľová – dramaturgička SND (manžel Albín Vrteľ – husľový virtuóz)
* Ivan Krčméry – novinár
* Oľga Chodáková, rod. Sekeyová – zakladateľka Lúčnice, režisérka STV (manžel MUDr. Ivan Chodák – majster športu, zaslúžilý lekár)
* Vladimír Mihal – novinár
Pravnúčatá:
* Mgr. art. Oľga Janíková, rod. Chodáková – televízna a rozhlasová režisérka (manžel Mgr. art. Pavol Janík, PhD. – spisovateľ)
* prof. Ing. Ivan Chodák, DrSc. – chemik

## Životopis
Absolvovala školu K. Orfanidesa v Banskej Bystrici. Žila na viacerých miestach Slovenska v období 19071936 a 19481950 v Bratislave. Po príchode do Bratislavy sa venovala kultúrnej a spoločenskej práci, jej domácnosť sa stala pred rokom 1918 jedným z mála centier slovenského kultúrneho života v Bratislave.

Organizátorka ženského hnutia, už pred rokom 1918 členka výboru Živeny, spoluzakladateľka a podpredsedníčka ženského dobročinného spolku v Bratislave. Venovala sa prednáškovej činnosti, organizovala a nacvičovala ochotnícke divadlo. Článkami o poslaní a vzdelaní žien, výchove detí, biografiami významných osobností prispievala do časopisov Živena, Cirkevné listy a i.

Ako blízka priateľka Timravy uverejnila o nej spomienkové príspevky v Slovenských pohľadoch (1932) a v zborníku *Timrava v kritike a spomienkach* (1958).

## Literatúra
* KRČMÉRYOVÁ, Oľga. In: 

## Externé odkazy
* 

Kategória:Slovenskí kultúrni pracovníci
Kategória:Osobnosti z Budinej
Anna Krčulová

**Anna Krčulová** (* 4. február 1920, Banská Bystrica† 2. apríl 1969, Banská Bystrica) bola slovenská osvetová pracovníčka, dramaturgička, pedagóg.

## Životopis
Pôvodným povolaním učiteľka, v rokoch 19541963 vedúca Krajskej poradne ľudovej umeleckej tvorivosti, 19631969 dramaturgička Krajského bábkového divadla v Banskej Bystrici. Ako organizátorka ľudovej umeleckej tvorivosti v Stredoslovenskom kraji pripravila prehliadky, festivaly a školenia, pracovala v porotách a komisiách ochotníckych súborov na Slovensku. Podieľala sa na zakladaní ochotníckych scén, v rokoch 19501960 spolupracovala s bábkarským súborom Domu osvety v Banskej Bystrici, 19491961 členka Mestského divadelného združenia Banská Bystrica, resp. Divadelného súboru A. Sládkoviča v Banskej Bystrici, s ktorým naštudovala 4 divadelné hry a viacero krátkych scénok. Prekladala z češtiny.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí pedagógovia
Kategória:Slovenskí dramaturgovia
Kategória:Slovenské osobnosti bábkového divadla
Kategória:Osobnosti z Banskej Bystrice
Július Krébes

**Július Krébes** (* 3. apríl 1903, Hiadeľ† 9. november 1958, Banská Bystrica) bol slovenský rímskokatolícky kňaz, spovedník, učiteľ náboženstva a prekladateľ. V období vlády Komunistickej strany bol politicky prenasledovaný. Napísal duchovný denník, ktorý poskytuje cenné dobové svedectvá.

Do slovenčiny preložil spolu s Eugenom Citterbergom knihu *Asketika a mystika: Sv. I. Asketika* od maďarského jezuitu Lajosa (Ľudovíta) Müllera.

## Životopis
Narodil sa v roku 1903 v obci Hiadeľ. Navštevoval gymnázium v Banskej Bystrici. Napriek slabnúcemu zraku absolvoval štúdium teológie na Kňazskom seminári svätého Karola Doromejského v Banskej Bystrici. V roku 1929 bol v Kostole svätého Kríža v Banskej Bystrici vysvätený za kňaza a následne po získaní pápežského dišpenzu od pápeža Pia XI. pôsobil ako kaplán v Banskej Bystrici v Kostole Nanebovzatie Panny Márie a v Kostole svätého Kríža. Kázaval v slovenskom či maďarskom jazyku a katechizoval. Vynikal ako spovedník a učiteľ náboženstva v kňazskom seminári v Banskej Bystrici. Počas druhej svetovej vojny pripravil na krst viacerých židov. Od roku 1949 bol assesorom (prísediacim, poradcom biskupa) a blízkym spolupracovníkom biskupa Andreja Škrábika. Po smrti biskupa Škrábika (1950) disponoval špeciálnymi právomocami, potrebnými pre chod osirelej diecézy, ktorými ho poveril nitriansky biskup Eduard Nécsey. Po nástupe komunistického režimu bol politicky prenasledovaný. Pre tlak komunistov nakoniec požiadal o predčasné penzionovanie. Zomrel v roku 1958. Je pochovaný v Banskej Bystrici na katolíckom cintoríne v hrobe svojich rodičov.

## Referencie

Kategória:Slovenskí rímskokatolícki kňazi
Kategória:Slovenskí pedagógovia
Kategória:Slovenskí prekladatelia
Kategória:Politicky prenasledovaní v Česko-Slovensku
Kategória:Osobnosti z Hiadeľa
Emanuel Krejcárek

**Emanuel Krejcárek** (* 27. jún 1878, Karlín  † 18. máj 1926, Banská Bystrica) bol slovenský stenograf a pedagóg.

## Životopis
Študoval na gymnáziu, potom klasickú filológiu v Prahe. Stredoškolský profesor vo Vysokom Mýte, Opave, Třeboni a i., od 1919 profesor Sládkovičovho gymnázia v Banskej Bystrici. V sokolskom hnutí organizoval ochotnícke divadlo a prednášky. Autor lyrických scénok, prispieval do Hronských novín.

Propagoval tesnopis, autor jeho prvej slovenskej učebnice, v ktorej sa pokúsil o uplatnenie Gabelsbergovej sústavy v slovenčine.

## Dielo
* *Učebnica slovenského rýchlopisu*, Praha, 1922

## Literatúra
* Slovenský biografický slovník

## Externé odkazy
* 

Kategória:Slovenskí pedagógovia
Margita Kresáková-Vozárová

**Margita Kresáková-Vozárová** (* 21. máj 1927, Červená Skala – † 1994) bola slovenská astronómka.

## Životopis
Po absolvovaní prírodovedeckej fakulty univerzity v Bratislave (1952) pracovala do roku 1955 v Astronomickom observatóriu na Skalnatom Plese a od 1955 v Astronomickom ústave v Bratislave. Autorka a spoluautorka viac než 60 vedeckých prác z oboru pozorovania a výskumu meteorov a komét. Objavila kométu C/1954 O1 (Vozárová). Manželka astronóma Ľubomíra Kresáka. Je po nej pomenovaná planétka (9821) Gitakresáková.

## Referencie

## Literatúra
* Československý biografický slovník

## Externé odkazy

* 

 
Kategória:Narodenia v 1927
Kategória:Úmrtia v 1994
Kategória:Slovenskí astronómovia
Kategória:Objavitelia komét
Kategória:Osobnosti zo Šumiaca
Vincent Kováč

**Vincent Kováč** (* 25. január 1915, Hronský Beňadik – † 25. október 1968, Brno) bol slovenský politik.

## Rodina
* otec: Demeter Kováč
* matka: Agneša rod. Príbelská 

## Životopis
Študoval na gymnáziu v Leviciach. Roku 19371938 úradník v Banskej Bystrici a na viacerých miestach Slovenska. Príslušník regionalistického smeru Republikánskej strany poľnohosp. a maloroľníckeho ľudu, člen DS (19451948). Prispieval do agrárnej a sociálno-demokratickej tlače, do časpoisu Rašelinár. Roku 19461948 bol poslanec SNR.

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Osobnosti z Hronského Beňadika
František Kreutz

**František Kreutz** (* 12. apríl 1920, Cinobaňa-Katarínska Huta – † 19. december 2004, Brezno) bol slovenský spisovateľ pre deti a mládež a prozaik.

## Životopis
V roku 1935 – 1939 študoval na Učiteľských ústavoch v Lučenci a v Banskej Bystrici. V roku 1939 – 1942 pôsobil ako učiteľ na viacerých miestach, 1947 – 1950 riaditeľ meštianskej školy v Detvianskej Hute, 1950 – 1960 základnej školy v Šumiaci, 1960 – 1980 v Brezne. Ako znalec regionálnej horehronskej histórie i ľudovej slovesnosti sa sústredil na koncipovanie povestí. Od roku 1957 ich publikoval v detských časopisoch Ohník a Slniečko. Poviedkami z dedinského prostredia prispel do antológií *Ozveny v nás* (1974), *V znamení života* (1978), *Pribúdanie kruhov* (1980). Autor knižiek pre mládež i dospelých na rozhraní historickej prózy a povesťového žánru. Venoval sa tiež vlastivednému i literárnemu regionálnemu výskumu a múzejníctvu, štúdiami a referátmi prispel do zborníkov *Brezno sedemstoročné* (1965), *František Švantner* (1972), *G. K. Zechenter-Laskomerský* (1974) a i.

## Dielo
* Kliatba na Muráni, roku 1972
* Heľpianska bosorka, roku 1985
* Čriepky z breznianskeho rínku, roku 1993
* Zbojstvá Jakuba Surovca (výber), roku 2004

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí spisovatelia pre deti a mládež
Kategória:Osobnosti z Cinobane
Samuel Kriška

**Samuel Kriška** (* 8. júl 1881, Tisovec  † 3. november 1970, Piešťany) bol lesný inžinier, hospodársky pracovník a vysokoškolský pedagóg.

Jeho otec bol Ján Kriška a matka Mária rod. Dianišková.

## Životopis
Študoval na obchodnej škole v Kežmarku a na gymnáziu v Rimavskej Sobote, lesníctvo na Baníckej a lesníckej akadémii v Banskej Štiavnici. Inžinier, od roku 1940 vysokoškolský profesor. Pôsobil ako riaditeľ Štátnych lesov v Banskej Bystrici. Podporoval lesné staviteľstvo, zaslúžil sa o rozvoj lesníckeho vysokého školstva. Dekan lesníckeho odboru Vysokej školy poľnohospodárskej a lesného inžinierstva. Autor odborných článkov. Nositeľ vyznamenaní.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 50 – evanjelická farnosť; pokrstený ako Johann Martin Slovenszky

Kategória:Slovenskí vysokoškolskí pedagógovia
Kategória:Slovenskí lesní inžinieri
Kategória:Slovenskí lesníci
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Tisovca
Kategória:Rektori Slovenskej technickej univerzity v Bratislave
Alojz Krist

**Alojz Krist** (* 30. júl 1898, Pasieczna  † 10. jún 1971, Zvolen) bol funkcionár KSČ, verejný činiteľ a úradník.

## Životopis
V roku 1908-1912 sklársky učeň v Katarínskej Hute. Sprvu pomocný sklár a robotník. V roku 1924-1948 obchodný vedúci, neskôr skladník Robotníckeho družstva Budúcnosť v Banskej Bystrici. Podpredseda Krajského národného výboru a vedúci plánovacieho oddelenia v Banskej Bystrici (1949-1953), Podpredseda Krajského výboru Komunistickej Strany Slovenska v Banskej Bystrici (1949-1950).

Poslanec Slovenskej Národnej Rady.

Nositeľ vyznamenania.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí politici
Kategória:Politici KSČ
Kategória:Narodenia v 1898
Kategória:Úmrtia v 1971
Anton Krištof

**Anton Krištof** (*   Slovensko) je hudobník, dirigent.

## Životopis
Krištof bol prvým dirigentom orchestra Mestského divadelného združenia v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí dirigenti
Kategória:Slovenskí hudobníci
Juraj Kriváň

**Juraj Kriváň** (pôv. Karoly-Kriváň) (* 13. november 1926, Šumiac – † 7. október 1960, Hronská Breznica) bol slovenský športovec a pedagóg.

## Rodina
* otec: Ján Karoly-Kriváň
* matka: Mária rod. Tajbošová 

## Životopis
V roku 1946 absolvoval Učiteľskú akadémiu v Banskej Bystrici. Roku 19461948 pôsobil ako učiteľ v Krahuliach, od 1950 inštruktor parašutizmu Sokola, od 1951 Dobrovoľného zväzu ľud. letectva, od 1952 Zväzu pre spoluprácu s armádou v Banskej Bystrici.

Bol organizátor parašutistického športu na Slovensku. Československý rekordér v zoskoku na cieľ, vo voľnom páde a v skupinovom zoskoku. Člen československého reprezentačného družstva v ktorom sa na MS v Moskve 1956 stal majstrom sveta, majster sveta v zoskoku zo 600 m na presnosť pristátia. Člen československého družstva, ktoré získalo na MS 1954 a 1958 striebornú medailu.

## Ocenenie
* 1956 – Majster športu

## Pamiatky
* v Banskej Bystrici poriadali po ňom nazvaný memoriál

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí športovci
Kategória:Osobnosti zo Šumiaca
Ivan Križan

**Ivan Križan** (* 18. november 1891, Štrba – † 17. júl 1977, Bánovce nad Bebravou) bol slovenský evanjelický kňaz, cirkevný hodnostár, historik a publicista.

## Životopis
Pochádzal z učiteľskej rodiny. Študoval na evanjelickom gymnáziu v Banskej Bystrici, na evanjelickom lýceu v Kežmarku, teológiu v Bratislave, Šoproni a Erlangene. Po ordinácii kaplán v Sučanoch, neskôr farár v Lazoch pod Makytou, v Podlužanoch (1923), seniorálny referent SEM (Sdruženie evanjelickej mládeže), konsenior, pokladník generálnej podporovne, podpredseda Misijnej rady cikví v ČSR, administrátor Nitrianskeho seniorátu.

Aktívny na poli družstevníctva a včelárstva. Účastník protifašistického boja a SNP – väznený. Častý dopisovateľ cirkevných časopisoch, autor kázní, náboženskej práce a cestopisných reportáží (rkp.)

## Literatúra
* Kto bol kto v histórii Banskej Bystrice 12552000
* Evanjelici v dejinách slovenskej kultúry

## Externé odkazy
* 

Kategória:Slovenskí evanjelickí kňazi
Kategória:Cirkevní historici
Kategória:Cirkevní hodnostári
Kategória:Osobnosti zo Štrby
Viktor Križan

**Viktor Križan** (* 8. august 1927, Preseľany – † 22. jún 1980, Bratislava) bol slovenský lekár – hygienik a organizátor zdravotníctva.

## Rodina
* otec: Adam Križan
* matka: Veronika rod. Funtavaríková 

## Životopis
Študoval na gymnáziu v Nitre, na Lekárskej fakulte UK v Bratislave, ktorú ukončil v roku 1951. Pracovník Štátneho zdravotníckeho ústavu v Bratislave a Zvolene, vedúci odboru KNV v Banskej Bystrici (19521953), vedúci Krajskej hygienickej stanice v Banskej Bystrici (19531955), od roku 1956 hlavný hygienik a vedúci zdravotného odboru NV Bratislavy. Absolvoval študijné pobyty, získal atestáciu z organizácie zdravotníctva a ako jeden z prvých na Slovensku z hygieny a epidemiológie. Venoval sa boju proti niektorým infekčným chorobám a budovaniu detských jaslí, neskôr organizácii zdravotníctva a problémom životného prostredia. Autor účelových publikácií a zdravotnícko-osvetových článkov. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Preselian
Kategória:Slovenskí lekári
Kategória:Slovenskí hygienici
Kategória:Slovenskí epidemiológovia
Vojtech Križan

**Vojtech Križan** (* 1. máj 1908, Rajec  † 30. apríl 1975, Divinka) bol včelár.

## Rodina
* otec: Vojtech Križan
* matka: Jozefína rod. Jakubeková 

## Životopis
Študoval na Priemyselnej škole strojníckej v Košiciach, externe maturoval na Učiteľskom ústave v Banskej Bystrici (1934), absolvoval kurz učiteľov včelárstva v Liptovskom Hrádku (1934). Býval v obci Divinka, kde pracoval ako učiteľ a riaditeľ školy. Tu má aj pamätnú tabuľu. Včelársky odborník a zlepšovateľ najmä vo včelárskej a úľovej technike. Vymyslel a používal veľa technických inovatívnych riešení a pozdvihol včelárstvo, ako také, na európsku úroveň. Je autorom odborných kníh so včelárskou tématikou s názvom "VČELÁRSKA TECHNIKA" a "1000 OTÁZOK A ODPOVEDÍ ZO VČELÁRSTVA".  Organizátor zväzovej činnosti včelárov. Prednášal na včelárskych sympóziách a prispieval do odborných časopisov. Nositeľ viacerých vyznamenaní. Na jeho technické riešenia sa chodili pozerať exkurzie včelárov aj zo západnej Európy, napr. aj zo Švajčiarska. 
Vo včelárskom skanzene v Kráľovej pri Senci je možné vidieť niektoré zo zachovaných exponátov.

## Literatúra
* Slovenský biografický slovník

## Externé odkazy
* 

Kategória:Slovenskí včelári
Kategória:Narodenia v 1908
Kategória:Úmrtia v 1975
Rudolf Kriška

**Rudolf Kriška** (* 13. marec 1908, Tisovec – † 14. marec 1981, Banská Bystrica) bol slovenský lesnícky odborník a ochranca prírody.

## Životopis
Účastník protifašistického odboja a SNP. Počas SNP člen Revolučného národného výboru v Banskej Bystrici, zúčastnil sa na obrane Slobodného slovenského vysielača. Po oslobodení pracovník lesnej správy na ONV, potom na KNV v Banskej Bystrici. 

Prvý profesionálny ochranca prírody, vedúci Krajského strediska štátnej pamiatkovej starostlivosti a ochrany prírody v Banskej Bystrici (19601970). Organizátor ochranárskych podujatí, inštruktáží a školení ochrancov prírody v Banskej  Bystrici a v kraji. Stál pri zrode Zboru ochrancov prírody V Banskej Bystrici. Spoluautor projektov a štúdií ochrany prírody na strednom Slovensku. Autor odborných a popularizačných článkov. Nositeľ viacerých vyznamenaní.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Osobnosti z Tisovca
Móric Krippel

**Móric Krippel** (* 5. september 1867, Kátlovce – † 23. november 1945, Šopron) bol slovenský lesný inžinier, vysokoškolský pedagóg.

Jeho otec bol Štefan Krippel a matka Mária rod. Reinolová.

## Životopis
Študoval lesníctvo na Baníckej a lesníckej akadémii v Banskej Štiavnici (18871890); Ing., 1908 vysokoškolský pedagóg. Od roku 1890 pomocný lesník v obvode Riaditeľstva štátnych lesov v Banskej Bystrici a lesný odborník na viacerých miestach. Od 1908 vedúci katedry lesníckej ťažby a lesného priemyslu Vysokej baníckej a lesníckej v Banskej Štiavnici, 19181938 v Šoprone. Autor vysokoškolských učebníc a príručiek o meračských prístrojoch, o lesnej ťažbe, o priemyselnom spracovaní dreva a o poľovníckych zbraniach. Vypracoval novú metódu na určovanie konštát tvrdosti dreva.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 18; pokrstený ako Mauritius Krippel

Kategória:Osobnosti z Kátloviec
Kategória:Slovenskí lesní inžinieri
Kategória:Slovenskí vysokoškolskí pedagógovia
Kategória:Absolventi Baníckej a lesníckej akadémie v Banskej Štiavnici
Kategória:Vyučujúci na Baníckej a lesníckej akadémii v Banskej Štiavnici
Dalibor Miloš Krno

**Dalibor Miloš Krno** (pseudonym: *Miloševič*; * 12. august 1901, Novi Sad† 6. september 1983, Bratislava) bol slovenský verejný činiteľ, publicista, vysokoškolský pedagóg.

## Životopis
Jeho otec bol Miloš Krno (18691917), advokát a matka Oľga rod. Beniačová. V roku 19191920 študoval na Právnickej fakulte Karlovej univerzity, 19201922 architektúru na ČVUT v Prahe. Vysokoškolský pedagóg a prodekan Právnickej fakulty Univerzity Komenského v Bratislave. Zaoberal sa otázkami medzinárodných vzťahov a práva, dejinami svetového novinárstva. Účastník protifašistického odboja, počas SNP pracovník Povereníctva hospodárstva a zásobovania potravinami na povstaleckom území (1944). Spoluzakladateľ a člen redakčného kruhu *Nového slova* v Banskej Bystrici (september 1944). Autor vysokoškolských kníh, skrípt, štúdií a publicistiky.

## Ocenenie
* Roku 1946 Radom SNP I. triedy, 1959 čestným strieborným odznakom Svetovej rady mieru, 1964 Čs. cenou mieru, 1966 Zlatou medailou Univerzity Komenského

## Literatúra
* KRNO, Dalibor Miloš. In: 

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí publicisti
Kategória:Vyučujúci na Právnickej fakulte Univerzity Komenského v Bratislave
Kategória:Osobnosti z Nového Sadu
Kategória:Nositelia Radu Slovenského národného povstania
Andrej Krno

**Andrej Krno** (* 26. jún 1827, Nemecká Ľupča, dnes Partizánska Ľupča – † 14. február 1911, Novi Sad) bol slovenský evanjelický kňaz a národnokultúrny pracovník. Jeho pseudonym  bol *Oružný*. 

## Rodina
* otec: Andrej Krno
* matka: Eva rod. Fábryová 

## Životopis
Študoval na gymnáziu v Levoči (18371845), teológiu v Bratislave. V roku 18531855 kaplán v Hornej Lehote, 18551857 farár v Brezne, 18571902 v Čerenčanoch, od 1902 žil v Novom Sade. Prispel do Prostonárodných slovenských povestí P. Dobšinského, obyčajmi a porekadlami do Sokola (1863, 1865). Písal prevažne cirkevnú publicistiku, autor rkp. katechetickej práce. Roku 1862 spoluzakladateľ slovenského gymnázia v Revúcej.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike - evanjelická cirkev v Partizánskej Ľupči

Kategória:Slovenskí evanjelickí kňazi
Kategória:Osobnosti z Partizánskej Ľupče
Kristína Krnová

**Kristína Krnová** (* 22. august 1952, Rimavská Sobota) je vysokoškolská pedagogička a literárna historička.

## Životopis
Študovala na Filozofickej fak. UPJŠ v Prešove. Prednáša dejiny slov. literatúry na Fakulte humanitných a spoločenských vied UMB v Banskej Bystrici. Venuje sa problematike vývoja súčasnej slov. prózy po roku 1945. Spočiatku uverejňovala recenzie v Slov. pohľadoch a v Romboide, neskôr štúdie v Slov. literatúre. Život a dielo moderných slov. prozaikov analyzovala vo viacerých účelových metodických príručkách.

## Dielo
* Peter Karvaš, roku 1992
* Próza Ladislava Ťažkého v kontexte modernej slovenskej literatúry, roku 1993
* Prozaik Dušan Mitana, roku 1995
* Vojnová tematika v tvorbe Vladimíra Mináča, roku 1996
* Z novšej slovenskej prózy – Lyrická próza Andreja Chudobu, roku 1997
* Poviedky Jozefa Puškáša; Prejavy umeleckej nekonformnosti v próze Ivana Hudeca, roku 1998

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Osobnosti z Rimavskej Soboty
Kategória:Slovenskí literárni historici
Kategória:Slovenskí vysokoškolskí pedagógovia
Kategória:Vyučujúci na Fakulte humanitných vied Univerzity Mateja Bela v Banskej Bystrici
Zuzana Krnová

**Zuzana Krnová** (rod. Beniačová) (* 12. január 1845, Nemecká Ľupča - † 16. jún 1902, Tomášová) bola slovenská kultúrna pracovníčka.

## Životopis
Študovala na Vyššej dievčenskej škole → K.A. Zipsera v Banskej Bystrici, neskôr absolvovala štvorročný Klimovej  dievčenský vzdelávací ústav v Banskej Bystrici. Po štúdiách sa vrátila do rodiska, súkromne učila šitie. Herečka slovenských  ochotníckych súborov v Nemeckej Ľupči a v Liptovskom Mikuláši. Podieľala sa na organizovaní finančných zbierok na národné ciele, osobitne na podporovanie slov. škôl a študentov. Spolupracovala s manželom M. Krnom na ľudovýchovnej práci. V  r. 1899-1900 prispela do Dennice niekoľkými článkami zameranými na praktické rady ženám.  Spoluorganizátorka slov. ženského hnutia, od roku 1870 členka výboru Živeny.

## Literatúra
* KRNOVÁ, Zuzana. In: 

## Externé odkazy
*
Michal Kromholc

**Michal Kromholc** (Kromholcz, Krumholz, Krumbholz) (* 7. september 1672, Žabokreky  † 23. február 1739, Levoča) bol rímskokatolícky kňaz, pedagóg, náboženský spisovateľ a jezuita.

## Životopis
Od roku 1694 člen jezuitského rádu. Pôsobil ako kazateľ, superior domu a študijný prefekt na Slovensku, Ukrajine a v Rumunsku. Vyučoval na gymnáziu v Banskej Bystrici (1719 – 1720). Autor latinských epigramov a slov. panegyrických pohrebných i polemických kázní s expresívnymi metaforami barokovej poetiky.

## Dielo
* *Príklady života dobrého a smrti*, Trnava, 1719

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Osobnosti zo Žabokriek
Miroslav Kropilák

Doc. PhDr. **Miroslav Kropilák**, DrSc. (* 17. august 1918, Ústie nad Oravou – † 9. apríl 1995, Bratislava) bol slovenský historik a vysokoškolský pedagóg.

## Rodina
* manželka: Kornélia Kropiláková, rod. Kaliská

## Životopis
Štúdium na Filozofickej fakulte UK v Bratislave absolvoval v roku 1941. Pôsobil ako stredoškolský profesor v Bratislave, Ružomberku a Banskej Bystrici. Od roku 1948 pracoval v Ústave SNP v Banskej Bystrici a v Bratislave a od roku v 1953 Historickom ústave SAV. V rokoch 19701980 bol jeho riaditeľ. Bol externým riaditeľom Encyklopedického ústavu SAV.

Je autorom monografií o najnovších dejinách Česko-Slovenska, učebníc, štúdií a článkov, spolutvorca lexikografických a encyklopedických diel. V rokoch 19811990 bol predsedom Slovenskej historickej spoločnosti.

## Dielo
* *Účasť vojakov v Slovenskom národnom povstaní* (1960)
* *Nová cesta Slovenska* (1965)
* *Slovenské národné povstanie* (1974)
* *Povstanie a revolúcia* (1984)
* *Vznik Československa a jeho význam pre spolužitie Čechov a Slovákov* (1988)
* *[[Malý slovník Slovenského národného povstania]]* (1964 a 1970)
* *[[Vlastivedný slovník obcí na Slovensku]] 13* (19771978)

## Referencie

## Literatúra
* Kto bol kto v histórii Banskej Bystrice 12552000
* Jozef Jablonický: *Fragment o histórii*, Kalligram 2009, str. 13,35,183,196,307,407,421,443,506,510,511,534,560

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí historici
Kategória:Slovenskí autori náučnej literatúry
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Ústia nad Oravou